|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 28.augustā** |  **Nr. GND/2025/** |
|  |  **(protokols Nr.; .p.)** |

**Par zemes nomas pakalpojuma maksas cenrāža apstiprināšanu**

Ministru kabineta 2018.gada 19.jūnija noteikumi Nr.350 “Publiskas personas zemes nomas un apbūves tiesības noteikumi” (turpmāk – Noteikumi) nosaka publiskai personai piederoša vai piekrītoša zemesgabala vai tā daļas iznomāšanas kārtību un tās izņēmumus, nomas maksas aprēķināšanas kārtību, kā arī atsevišķus nomas līgumā ietveramos tipveida nosacījumus. Noteikumu 30.4.apakšpunkts noteic, ja neapbūvētu zemesgabalu iznomā šo noteikumu 29.5., 29.6., 29.7., 29.8., 29.9. un 29.10.apakšpunktā minētajā gadījumā, tad nomas maksu nosaka atbilstoši Ministru kabineta, pašvaldības domes, citas atvasinātas publiskas personas vai kapitālsabiedrības kapitāla daļu turētāja apstiprinātam nomas pakalpojumu maksas cenrādim, kas noteikts, ņemot vērā neatkarīga vērtētāja noteikto tirgus nomas maksu, vai neatkarīga vērtētāja noteiktajai tirgus nomas maksai (bet tā nedrīkst būt mazāka par šo noteikumu 5.punktā minēto, t.i. 28,00 *euro* gadā). Nomas pakalpojumu maksas cenrādi un nomas maksu pārskata atbilstoši nepieciešamībai un tirgus situācijai un maina ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā.

Atbilstoši šo noteikumu 29.5, 29.6., 29.7., 29.8., 29.9. un 29.10.apakšpunktam, pašvaldība var nepiemērot šo Noteikumu 32., 40., 41., 42., 421., 422., 423., 43., 44., 45. un 46. punktu, ja tiek iznomāts:

1) neapbūvēts zemesgabals, kas tiek izmantots sociālās aizsardzības, kultūras, izglītības, zinātnes, sporta, vides un dzīvnieku aizsardzības vai veselības aprūpes funkcijas nodrošināšanai;

2) neapbūvēts zemesgabals, kas tiek izmantots ielu (tās daļu) transporta būvju un inženiertīklu būvdarbiem, kuru laikā tiek veikta ielas seguma uzlaušana, zemes darbi un ielas konstrukcijas atjaunošana, kā arī citu būvdarbu laikā, ja neapbūvēts zemesgabals tiek izmantots nožogojumu, sastatņu, konteineru, estakāžu, būvmateriālu un dažādu mehānismu, kā arī citu pagaidu konstrukciju novietošanai, kuras saistītas ar minētajiem būvdarbiem;

3) neapbūvēts zemesgabals vienai personai īslaicīgi – ne ilgāk par 21 dienu gadā – un iznomāšana nav pretēja sabiedrības interesēm;

4) neapbūvēts zemesgabals līdz 10 ha lauku teritorijā, kas tiek izmantots lauksaimniecībā, mežsaimniecībā vai ūdenssaimniecībā, uz termiņu ne ilgāk par sešiem gadiem, ja šo noteikumu 33.6.apakšpunktā minētajā termiņā pieteicies tikai viens pretendents;

5) neapbūvēts zemesgabals, kas tiek izmantots nomnieka informācijas objekta izvietošanai gar ceļiem vai izkārtnes izvietošanai;

6) neapbūvēts zemesgabals, kas tiek izmantots tāda reklāmas objekta izvietošanai, kas nav minēts šo noteikumu 29.9.apakšpunktā, ja šo noteikumu 33.6.apakšpunktā minētajā termiņā pieteicies tikai viens pretendents.

Ievērojot Noteikumos minētās prasības, Gulbenes novada pašvaldība 2025.gada 16.jūnijā noslēdza ar sabiedrību ar ierobežotu atbildību “EIROEKSPERTS”, reģistrācijas numurs 40003650352, juridiskā adrese: Krišjāņa Valdemāra iela 20-9, Rīga, LV-1010, Pakalpojuma līgumu Nr.GND/9.13/25/361 par nomas pakalpojuma maksas cenrāža noteikšanu lauksaimniecībā izmantojamiem neapbūvētiem pašvaldības zemesgabaliem (līdz 3 ha) Gulbenes novada lauku teritorijās, kuram pielikumā esošajā Tehniskajā specifikācijā bija norādīts, ka atzinums jāsniedz par 1 ha lauksaimniecības zemes vidējo tirgus nomas maksu gadā atkarībā no zemes kvalitatīvā novērtējuma. 2025.gada 15.jūlijā tika saņemts tirgus nomas maksas novērtējums Gulbenes novada pašvaldības īpašumā vai valdījumā esošajiem neapbūvētajiem lauksaimniecības zemesgabaliem atkarībā no zemes kvalitatīvā novērtējuma.

Pašvaldību likuma 10. panta pirmās daļas 21.punkts noteic, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā iepriekš minēto un pamatojoties uz Pašvaldību likuma 10.panta pirmās daļas 21.punktu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 30.4.apakšpunktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar \_\_ balsīm “Par” – , “Pret” – , “Atturas” – , “Nepiedalās” –, Gulbenes novada pašvaldības dome NOLEMJ:

1. Apstiprināt zemes nomas pakalpojuma maksas cenrādi lauksaimniecības zemēm, kas atrodas Gulbenes novada pašvaldības īpašumā vai valdījumā, ja tiek iznomāts zemesgabals ar platību līdz 3 ha:

|  |  |
| --- | --- |
| Lauksaimniecībā izmantojamās zemes kvalitatīvais novērtējums (ballēs) | 1 ha nomas maksa gadā(EUR bez PVN) |
| līdz 20 | 80 |
| no 21 - 29 | 100 |
| no 30 - 39 | 120 |
| no 40 - 49 | 130 |
| no 50 un vairāk | 140 |

1. Zemesgabala minimālā nomas maksa bez pievienotās vērtības nodokļa ir 28 *euro* gadā, ja saskaņā ar šā lēmuma 1.punktā noteikto cenrādi aprēķinātā nomas maksa bez pievienotās vērtības nodokļa ir mazāka par 28 *euro* gadā.
2. Ja zemes nomas līgums ir noslēgts pirms 2025. gada 1.oktobra un nomas maksa ir noteikta atbilstoši Gulbenes novada pašvaldības domes zemes nomas pakalpojumu maksas cenrādim, kas apstiprināts Gulbenes novada pašvaldības domes 2018.gada 27.decembra sēdē (protokols Nr.25, 47.§), tad ar 2025.gada 1.oktobri nomas maksu nosaka, piemērojot šā lēmuma 1. un 2.punktu, šādos gadījumos:
	1. līgumā ir paredzētas iznomātāja tiesības vienpusēji pārskatīt nomas maksas apmēru, ja normatīvie akti paredz citu nomas maksas apmēru vai nomas maksas aprēķināšanas kārtību;
	2. līguma puses par to vienojas.
3. Apstiprināto nomas maksas pakalpojuma cenrādi publicēt Gulbenes novada pašvaldības tīmekļa vietnē www.gulbene.lv.
4. Lēmums stājas spēkā 2025.gada 1. oktobrī.

|  |  |
| --- | --- |
| Gulbenes novada pašvaldības domes priekšsēdētājs | N. Mazūrs |